AIŠKINAMASIS RAŠTAS

Dėl Molėtų rajono verslo tarybos nuostatų patvirtinimo

**1. Parengto tarybos sprendimo projekto tikslai ir uždaviniai**

Tikslas – patvirtinti Molėtų rajono verslo tarybos sudėtį.

Molėtų rajono verslo taryba (toliau – Verslo taryba) – patariamoji savivaldybės tarybos institucija, padedanti jai formuoti rajono verslo plėtros strategiją bei kurti verslui palankią aplinką.

Pagal Verslo tarybos nuostatus, atstovus į Verslo tarybą deleguoja Savivaldybės meras, Panevėžio prekybos, pramonės ir amatų rūmų Utenos apskrities filialas, Molėtų krašto verslininkų asociacija, Lietuvos kaimo turizmo asociacija, Lietuvos ūkininkų sąjungos Molėtų skyrius, Molėtų rajono ekologinių ūkių bendruomenė „Gojelis“, Lietuvos buhalterių ir auditorių asociacija. Verslo tarybos sudėti tvirtina Molėtų rajono savivaldybės taryba.

Atsižvelgiant į Savivaldybės mero potvarkį ir aukščiau išvardintų organizacijų raštus, atstovai deleguojami į Verslo tarybą (raštai ir deleguojami asmenys yra išvardinti tarybos sprendimo projekte).

Verslo taryba sudaroma Savivaldybės tarybos kadencijos laikotarpiui.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 6 punktas;

Molėtų rajono verslo tarybos nuostatai, patvirtinti Molėtų rajono savivaldybės tarybos 2019 m. spalio 31 d. sprendimu Nr. B1-228 „Dėl Molėtų rajono verslo tarybos sudarymo ir nuostatų patvirtinimo“

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įsteigta Molėtų rajono verslo taryba.

Neigiamos pasekmės – nėra.

**4. Priemonės sprendimui įgyvendinti**

Pritarti tarybos sprendimo projektui.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės taryba.